text: Kæmpeodder født i Givskud
  08 december 2013 kl. 09.01
  Givskud Zoo har som den første zoologiske have i Danmark fået en kæmpeodder-unge. Se ungen her.
  Det er kæmpeodderne Saro og Frida, der i begyndelsen af november fik to unger. Den ene var dødfødt, men den anden overlevede, og det giver nu forhåbninger om, at det vil lykkes Givskud at fremavle nye kæmpeoddere.
  Givskud Zoo har holdt fødslen hemmelig i næsten en måned, da ungerne er ekstremt følsomme overfor forstyrrelser. Det er ikke ualmindeligt, at kæmpeodderne spiser deres unger, hvis der er uro. Så selv dyrepasseren må holde sig på afstand de første måneder.
  Der går endnu et par måneder, inden ungen kan klare sig selv, og derfor kan dyrepasserne endnu heller ikke føle sig helt sikre på, at den overlever.
  Det er meget få zoologiske anlæg i verden, der har lykkedes med at yngle nye kæmpeoddere.
  Givskud Zoo er det eneste sted i landet, hvor man kan opleve arten.
  Se ungen i galleriet ovenfor og videoen nedenfor.
  
  Se Giskud Zoos egen video om fødslen:
  
  FAKTA
  Kæmpeodderen er verdens største odder. Den kommer fra Sydamerika og er moderat truet.Den kan blive op til 17 år gammel.En voksen kæmpeodder vejer ca. 40 kg og bliver ca. 2 meter lang.Se mere om kæmpeodderne på Givskud Zoos hjemmeside
  
  